
Laste arvu suurendamine Narva Lasteaia Tuluke sõimerühmades
1. Asjaolud ja menetluse käik
Narva Lasteaed Tuluke on 8rühmaline lasteasutus, milles 2017/2018. õppeaastal on 3 sõimerühma ja 5 lasteaiarühma. Narva Lasteaia Tuluke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Tuluke hoolekogu on teinud ettepaneku suurendada laste arvu sõimerühmades Tibud ja Jaaniussike kuni 16 last (07.02.2018. a hoolekogu koosoleku otsus nr 3). Narva Lasteaia Tuluke direktor esitas 09.02.2018. a Narva Linnavalitsuse Kultuuriosakonnale vastavasisulise taotluse nr 11/1-18/.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Tuluke sõimerühmades Tibud ja Jaaniussike kuni 16 last.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

Tarmo Tammiste






Linnapea






Ants Liimets









Linnasekretär

